CELEX: 32013D0450
Language: lv
Date: 2013-07-22 00:00:00
Title: Padomes Lēmums 2013/450/KĀDP ( 2013. gada 22. jūlijs ) par to, lai parakstītu un noslēgtu Nolīgumu starp Eiropas Savienību un Nigēras Republiku par Eiropas Savienības KDAP misijas statusu Nigērā ( EUCAP Sahel Niger )

11.9.2013   
            
            
               LV
            
            
               Eiropas Savienības Oficiālais Vēstnesis
            
            
               L 242/1
            
         PADOMES LĒMUMS 2013/450/KĀDP
   (2013. gada 22. jūlijs)
   par to, lai parakstītu un noslēgtu Nolīgumu starp Eiropas Savienību un Nigēras Republiku par Eiropas Savienības KDAP misijas statusu Nigērā (EUCAP Sahel Niger)
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 37. pantu saistībā ar Līguma par Eiropas Savienības darbību 218. panta 5. un 6. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:
   
               (1)
            
            
               Nigēras Republikas premjerministrs 2012. gada 1. jūnijā vērsās pie Savienības Augstās pārstāves ārlietās un drošības politikas jautājumos (“AP”) ar uzaicinājuma vēstuli, ar kuru vienpusēji un kamēr nav noslēgta detalizēta vienošanās starp Eiropas Savienību un Nigēras Republiku par misijas un tās personāla juridisko statusu, atļauj Eiropas Savienības KDAP misijas Nigērā (EUCAP Sahel Niger) izvietošanu un piešķir privilēģijas un imunitāti, lai nodrošinātu efektīvu misijas īstenošanu.
            
         
               (2)
            
            
               Padome 2012. gada 16. jūlijā pieņēma Lēmumu 2012/392/KĀDP par Eiropas Savienības KDAP misiju Nigērā (EUCAP Sahel Niger) (1).
            
         
               (3)
            
            
               Lēmuma 2012/392/KĀDP 8. pantā noteikts, ka EUCAP SAHEL Niger un tās personāla statusu, tostarp attiecīgā gadījumā privilēģijas, imunitāti un citas garantijas, kas vajadzīgas EUCAP SAHEL Niger misijas izpildei un sekmīgai darbībai, paredz nolīgumā, ko slēdz saskaņā ar Līguma par Eiropas Savienību (LES) 37. pantu un ievērojot Līguma par Eiropas Savienības darbību 218. pantā noteikto procedūru.
            
         
               (4)
            
            
               Pēc Padomes 2012. gada 26. jūlija lēmuma pieņemšanas, ar kuru atļauj sākt sarunas, AP saskaņā ar LES 37. pantu risināja sarunas par Nolīgumu starp Eiropas Savienību un Nigēras Republiku par Eiropas Savienības KDAP misijas statusu Nigērā (EUCAP Sahel Niger) (“nolīgums”).
            
         
               (5)
            
            
               Nolīgums būtu jāapstiprina,
            
         IR PIEŅĒMUSI ŠO LĒMUMU.
   1. pants
   Ar šo Savienības vārdā apstiprina Nolīgumu starp Eiropas Savienību un Nigēras Republiku par Eiropas Savienības KDAP misijas statusu Nigērā (EUCAP Sahel Niger).
   Nolīguma teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu vai personas, kas ir tiesīgas parakstīt minēto nolīgumu, lai tas kļūtu saistošs Savienībai.
   3. pants
   Šis lēmums stājas spēkā tā pieņemšanas dienā.
   
      Briselē, 2013. gada 22. jūlijā
      
         
            Padomes vārdā –
         
            priekšsēdētāja
         
         C. ASHTON
      
   
   
      (1)  OV L 187, 17.7.2012., 48. lpp.